b'\n_START_ARTICLE_\nJ\xc3\xb3hannes Sveinsson Kjarval\n_START_PARAGRAPH_\nJ\xc3\xb3hannes Sveinsson Kjarval (15. oktober 1885 - 13. april 1972) var en islandsk kunstner. Han regnes for en af de fineste billedkunstnere fra Island._NEWLINE_Hans kunstv\xc3\xa6rker er meget forskellige i form og udtryk, og de fleste forestiller islandske landskaber i mytisk stil. Bl.a. skilderes elver, trolde og karakterer fra de islandske sagaer. Hans arbejder varierer meget i stil og ofte blandes forskellige stilarter til en meget personlig stil. Selv om den ikke er egentlig surrealistisk, omfatter stilen b\xc3\xa5de absurde og symbolistiske elementer, fxved at inds\xc3\xa6tte alfer og mytiske personer ii landskaber. Mange af hans landskabsmalerier har tr\xc3\xa6k fra kubismen og tr\xc3\xa6k fra abstrakt kunst. Kjarval har v\xc3\xa6ret omdiskuteret og ogs\xc3\xa5 kritiseret p\xc3\xa5 grund af denne us\xc3\xa6dvanlige blanding af stilarterne. I Reykjavik findes et museum kaldet Kjarvalssta\xc3\xb0ir, hvor hans kunst er repr\xc3\xa6senteret.'